《送翟兰谷之任藤县教谕》
明代·李希说

吾道堂堂日月中，乾坤随处满儒风。十年北斗斯文望，今日西藤学者宗。

雨化山川全出色，春添坛杏愈加红。不须去打苏湖板，自有无言造化功。

作者简介：李希说，字惟肖。东莞人。明武宗正德九年（一五一四）进士，历永新、霍山令，擢南京户部主事，转员外郎中。以足疾归里居，杜门著书，著有《燕石集》。清光绪《广州府志》卷一二三、民国《东莞县志》卷五七有传。